રાજ્યના ગયા, પટના, ભોજપુર, દરભંગા સહિતના જુદા જુદા વિસ્તારોમાં બંધના સમર્થકો રસ્તાઓ પર ઉતરી આવ્યા છે અને મોંઘવારીને લઈને કેન્દ્ર સરકાર વિરૂદ્ધ નારેબાજી કરી રહ્યાં છે. બિહારમાં આ બંધમાં કોંગ્રેસ, રાષ્ટ્રીય જનતા દળ (આરજેડી), જન અધિકાર પાર્ટી, હિંદુસ્તાન આવામ મોર્ચા, તમામ વામપંથી દળ સહિતની અન્ય વિરોધી પાર્ટીઓ સામેલ છે. રાજ્યમાં અનેક ઠેકાણે પ્રદર્શને હિંસક સ્વરૂપ પણ ધારણ કર્યું છે. બેગૂસરાય સ્ટેશન પર ટ્રેનો પણ અટકાવી દેવામાં આવી છે.